cyanic-selkie/wikianc huggingface dataset:
Իսլամական Կահիրե
Պատմություն
Իսլամական Կահիրեն, որը հայտնի է նաև որպես «Միջնադարյան Կահիրե» կամ «Ֆաթիմյան Կահիրե» անվանումով, հիմնադրվել է 969 թվականին, որպես Ֆաթիմյան խալիֆայության պալատական համալիր։ Այդ ժամանակ տնտեսական և վարչական մայրաքաղաքը գտնվում էր հարևան Ֆուստատում։ Ֆուստատը կառուցել էր արաբական զորապետ Ամիր Իբն Ալ Ասը 641 թվականին Եգիպտոսի նվաճումից հետո և դարձրել նոր մայրաքաղաք։ Այստեղ էր տեղափոխվել վարչական կենտրոնը, որը նախկինում գտնվում էր Ալեքսանդրիայում։ Չնայած նրան, որ արաբները հիանում էին Ալեքսանդրիայի գեղեցկությամբ և հարստությամբ, որոշում են հիմնել նոր մայրաքաղաք Նեղոսի արևելյան ափին։ 750-868 թվականններին Եգիպտոսի մայրաքաղաքը եղել է Ալ Ասկարը, որը գտնվում էր Հին Կահիրեի տեղում։ Ահմադ Իբն Թուլունը կառուցել է Ալ Քաթան որպես Եգիպտոսի նոր մայրաքաղաք, որը պահպանվել է մինչև 905 թվականը։ 905 թվականի հունվարին, երբ Աբբասյանների զորքերը գրավեցին Եգիպտոսը, Ալ Քաթան կործանվեց։ Երկրորդ անգամ մայրաքաղաք դարձավ Ֆուստատը ։ 969 թվականին Ֆաթիմյանների զորքերը Ջավհար Աս Սակալիի հրամանատարությամբ Եգիպտոսը վերջնականապես նվաճեցին։ Նույն թվականին Ալ Մուիզի հրամանով Ֆուստատից ոչ հեռու սկսվում է խալիֆայության նոր մայրաքաղաքի՝ Ալ Կահիրեի շինարարությունը։ Քաղաքը կառուցվել էր խրախճանքների, հանդիսությունների և տոնակատարությունների համար, որոնց համար նախագծվել էր ընդարձակ հրապարակ և ձիարշավարան։ Կահիրեի կենտրոնում վեր էին խոյանում երկու շքեղ պալատ՝ Արևելյան և Արևմտյան։ Արևմտյան պալատից հարավ կառուցվել էր հռչակավոր Ալ Ազհարի մզկիթը։ Նոր մայրաքաղաքի կառուցման համար Ջավհար Աս Սակալից պահանջվել է չորս տարի։ 973 թվականին խալիֆ Ալ Մուիզը լքել է Մահդիայի խալիֆայության հին մայրաքաղաքը և հանդիսավոր կերպով մտավ նոր մայրաքաղաք՝ նշանավորելով ամենափայլուն շրջանը Ֆաթիմյան խալիֆայության պատմության մեջ ։
1169 թվականին Ֆուստատը կործանվեց, այն այրեցին խալիֆայության վեզիրի հրամանով՝ Ամորի Երուսաղեմցու քրիստոնեական բանակի նվաճումից խուսափելու համար։ Դրանից հետո Եգիպտոսի վարչական մայրաքաղաքը վերջնականապես տեղափոխվել է Կահիրե։
1250 թվականին գերի զինվորները կամ մամլուքները զավթեցին Եգիպտոսի իշխանությունը և կառավարեցին մինչև 1517 թվականը։ Նրանք ջախջախվեցին թուրքերի կողմից, երբ Կահիրեն գրավել է թուրք սուլթան Սելիմը I-ը։ Մինչև 16-րդ դարը Կահիրեում կային բազմաթիվ թաղամասեր բարձրահարկ շենքերով, որոնց առաջին երկու հարկերն օգտագործում էին առևտրային նպատակներով և կահ-կարասիի պահպանման համար։ Իսկ դրանցից բարձր հարկերը տալիս էին վարձակալությամբ ։
1798 թվականին քաղաքը գրավել է Նապոլեոնը։ 1798 թվականի հոկտեմբերի 21-ին ֆրանսիացիների դեմ ապստամբություն է սկսվել։ 1801 թվականին ֆրանսիացիները լքել են Եգիպտոսը։ 1831 թվականին թուրք զորահրամանատար Մուհամմադ Ալի փաշան ապստամբել է սուլթան Մահմուդ II-ի դեմ, Եգիպտոսն անկախացավ, իսկ Կահիրեն դարձավ նրա մայրաքաղաքը։ 1882 թվականին Եգիպտոսն օկուպացվեց Մեծ Բրիտանիայի կողմից, Կահիրեն ընկավ նրա ենթակայության տակ այնքան ժամանակ, մինչև Եգիպտոսն անկախություն ձեռք բերելը՝ 1922 թվականին։
Վտանգներ
Իսլամական Կահիրեի տարածքում են Իբն Թուլուն մզկիթը (ամենահինն ու ամենամեծը Կահիրեում), Ալ Հակիմի մզկիթը, աշխարհի ամենահին համալսարանը՝ Ալ Ազհարը, բազմաթիվ հնագույն մզկիթներ և շինություններ։ Ներկայումս պատմական այս թաղամասն իշխանության կողմից անտարբերության է մատնված և տուժում է կողոպտիչներից։ Ինչպես հայտնում է «Ալ Ահրամ Վիկլի» շաբաթաթերթը գտածոների գողությունները սպառնում են թաղամասի հետագա գոյատևմանը։
Ծանոթագրություններ
Կատեգորիա:Միջնադարյան Կահիրե Կատեգորիա:Համաշխարհային ժառանգություն Եգիպտոսում Կատեգորիա:Եգիպտոսի տեսարժան վայրեր Կատեգորիա:Արաբական ճարտարապետություն Կատեգորիա:Իսլամը Կահիրեում Կատեգորիա:Կահիրեի թաղամասեր
Shape of My Heart (սինգլ)
«Shape of My Heart», բրիտանացի երաժիշտ Սթինգի երգը 1993 թվականին թողարկված Ten Summoner’s Tales ալբոմից։ Օրիգինալ տարբերակում CD-ով ներկայացված է տասներորդը թրեկների քանակով ։ Բացի ալբոմում թողարկելուց հրատարակվել է նաև որպես սինգլ 7″ և CD ձևաչափով , բացի այդ, երգը ընդգրկվել է 1993 թվականին թողարկված Demolition Man ալբոմում և 2010 թվականին թողարկված Live in Berlin համերգային ալբոմում ։ Ֆրանսիացի ռեժիսոր Լյուկ Բեսոնը օգտագործել է  «Shape of My Heart» երգը իր «Լեոն» ֆիլմում։
Երգի հեղինակներն են Սթինգը և Դոմինիկ Միլերը։ Միլերը երգում նվագել է իսպանական ակուստիկ կիթառով։ Շրթնահարմոնի պարտիայի կատարման համար հրավիրվել է ամերիկացի ջազմեն Լարի Ադլերը ։
Անգլիական հիթ-շարքում սինգլի զբաղեցրած ամենաբարձր հորիզոնականը եղել է 57-րդը ։
Ընդհանուր տեղեկություններ
Lyrics By Sting հրատարակչությունում ամփոփված է երգի ստեղծման պատմությունը։ Սթինգի հիշողություններով, կիթառիստ Դոմինիկ Միլերը ներկայացրել է նրան «գեղեցիկ կիթառային ռիթմ»։ Լինելով իր լսած երաժշտության տպավորության տակ, Սթինգը գնում է գետի ափի մոտ զբոսնելու և անտառի միջով, հույս ունելով, որ միտք կգտնի բառերի համար։ Երբ նա զբոսանքից վերադարձավ ստուդիա, և՛ տեքստը, և՛ նոր երգի կառուցվածքը արդեն գրեթե ամբողջությամբ համապատասխանեցվել էին։ Այդպես հայտնվել է երգի անվանումը՝ «Shape of My Heart», «թուղթ խաղացողի մասին, ով չի խաղում է ոչ հաղթանակի համար, նա չունի փառքի կարիք, ոչ էլ գումարի, ով հետաքրքրված է հաղթանակի օրենքների բացահայտմամբ, փորձում է գտնել տրամաբանություն քարտային խաղում» ։
Ինչպես ալբոմի մյուս երգերը, «Shape of My Heart» երգը ձայագրվել է Lake House ստուդիայում, Ուիլթշիր կոմսություն, սմիկշիրովկան կատարվել է The Townhouse Studio ստուդիայում, Լոնդոն, և հաստատվել է Masterdisk ստուդիայում, Նյու Յորք։ Ստուդիայում շրթնահարմոնի պարտիան ձայագրել է Լարի Ադլերը, Ադլերի Ten Summoner’s Tales երաժշտական ֆիլմում Ադլերի փոխարեն շրթնահարմոնիայով նվագում էր Բրենդան Փաուերը։
Ստեղծագործությունների ցանկ
7" ձևաչափով սինգլի երկրորդ կողմում ձայնագրված է «If I Ever Lose My Faith in You» երգը, CD ձևաչափով սինգլի վրա ձայնագրված են երեք ստեղծագործությունների համերգային տարբերակները, որոնք վերցված են The Soul Cages Concert տեսահոլովակից.
Քավեր տարբերակներ, նմուշներ
«Shape of My Heart» ստեղծագործությունը ունեցել է մի քանի քավեր տարբերակներ։ «Shape of My Heart» երաժշտությունը նմուշառվել է երգերի ամբողջ ցանկով, ձայնագրված տարբեր ժանրերում։ Այդ թվում.
Ծանոթագրություններ
Կատեգորիա:Սթինգի երգեր
Բաշկովի լիճ
Բաշկովի լիճ, լիճ Վրաստանում, նախկին Բոլչալուի գավառում ։
Ծանոթագրություններ
Կատեգորիա:Վրաստանի լճեր
Սյունի վանքի վիմական արձանագրություններ
Ստորև ներկայացված է Սյունիքի մարզի Սիսիան քաղաքի 689 թվականին կառուցված Սյունի վանքի արձանագրությունները
Արտաքին հղումներ
Կատեգորիա:Վիմական արձանագրություններ
Գռնավուկ
Գռնավուկ, գետակ Հայկական լեռնաշխարհում, Արածանիի ավազանում ։
Ծանոթագրություններ
Կատեգորիա:Հայկական լեռնաշխարհի գետեր Կատեգորիա:Թուրքիայի գետեր
100 օր պարոն Գոռոզության հետ
100 օր պարոն Գոռոզության հետ (내 사랑 싸가지), Հարավային Կորեայի ռոմանտիկ կինոկատակերգություն և մելոդրամա։ Պրեմիերան կայացել է 2004 թվականի հունվարի 16-ին։ Ֆիլմը որոշ առումներով նման է «Իմ ընկերուհին՝ կրկնուսույց է» ֆիլմին, որտեղ աղջիկը ստիպված մի տղայի հետ, որին նա տանել չէր կարողանում, ժամանակ էր անցկացնում։
Սյուժե
Կան Խա Յոն (Խա Ջի Վոն) աշակերտուհին անհաջող օր ունեցավ, իրեն լքեց իր ընկերը և իր զայրույթի պատճառով ինքը Ան Խյոն Ջունոյի (Կիմ Ջե Վոն) հետ հայտնվում է արտառոց իրավիճակում։ Խա Յոնը հարվածեց դատարկ բանկային, որը կպավ Խյոն Չժուին, ինչի պատճառով էլ ինքը թանկարժեք ավտոմեքենայով բախվում է պատին։ Այն պատճառով, որ Խա Յոնը բավական գումար չուներ Խյոն Ջունը առաջարկում է 100 օր օգնել իրեն իրականացնել իր բոլոր ցանկությունները։
Կատակերգական ֆիլմը վերջին 30 րոպեն դառնում է մելոդրամա։
Քննադատություն
Rotten Tomatoes կայքի արձագանքներից երևում է, որ հանդիսատեսի 71%, տալով 5 միավորից 3,7 միավոր, ֆիլմին տվել է դրական բնորոշում։
Արտաքին հղումներ
Կատեգորիա:2004 ֆիլմեր Կատեգորիա:Կորեերեն ֆիլմեր Կատեգորիա:Հարավկորեական ֆիլմեր Կատեգորիա:2000-ականների ռոմանտիկ կինոկատակերգություններ
Պատրիկ Ռաֆտեր
Պատրիկ Մայքլ Ռաֆտեր (Patrick Michael Rafter, ծնվել է 1972 թվականի փետրվարի 28-ին, Մաունթ Այզա, Նոր Հարավային Ուելս, Ավստրալիա), ավստրալիացի թենիսիստ-պրոֆեսիոնալ, աշխարհի նախկին թիվ մեկ ռակետ, ԱՄՆ բաց առաջնության մենախաղի կրկնակի հաղթող։
Նվաճումներ
Հաղթել է մենախաղի 11 մրցաշարերում (այդ թվում Մեծ Սաղավարտի 2 մրցաշարում և «Մասթերս» շարքի 2 մրցաշարում) և զուգախաղի 10 մրցաշարերում (այդ թվում Մեծ Սաղավարտի 1 մրցաշարում և «Մասթերս» շարքի 2 մրցաշարում)։
Լավագույն արդյունքները Մեծ Սաղավարտի մրցաշարերում.
Ռաֆտերը հասել է Մեծ Սաղավարտի բոլոր 4 մրցաշարերի նվազագույնը մինչև կիսաեզրափակիչ ինչպես մենախաղում, այնպես էլ զուգախաղում։
Երեք անգամ անընդմեջ (1998, 1999, 2000) Ռաֆտերը հաղթել է հոլանդական Հերտոգենբոսի Ordina Open մրցաշարում։
Նշանակալից է, որ 1997 թվականին ԱՄՆ բաց առաջնությունում հաղթանակը Ռաֆտերի համար դառնում է ընդամենը երկրորդը կարիերայում ATP մրցաշարերում և առաջինը հարդի վրա, մինչ այդ նա հաղթել է էր միայն Մանչեսթերի մրցաշարում, խոտածածկի վրա, 1994 թվականին։
Աղբյուրներ
Կատեգորիա:1972 ծնունդներ Կատեգորիա:Դեկտեմբերի 28 ծնունդներ Կատեգորիա:Ավստրալիացի թենիսիստներ Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն Կատեգորիա:Մեծ սաղավարտի (թենիս) մրցաշարեր
Գառնիկ Բալայան
Գառնիկ Անուշավանի Բալայան, հայ ազատամարտիկ, Արցախյան պատերազմի մասնակից ։
Կենսագրություն
Զորացրվելուց հետո դարձել է Արցախյան շարժման ակտիվ մասնակից, զինվորագրվել 4-րդ վաշտին, մասնակցել է Կրկժանի, Շուշիի, Ասկերանի, Մարտակերտի մարտերին։ Այնուհետև տեղափոխվել է Մաճկալաշենի գումարտակ ։
Զոհվել է 1992 թվականի հոկտեմբերի 6-ին, Խազազի բարձունքի ազատագրման համար մղված մարտում։ Դիակը գտնվել է 46 օրից հետո։ Ամուսնացած չէր։ Հանգչում է Ստեփանակերտի քաղաքային գերեզմանատանը ։
Ծանոթագրություններ
Կատեգորիա:1969 ծնունդներ Կատեգորիա:Հոկտեմբերի 14 ծնունդներ Կատեգորիա:Ստեփանակերտ քաղաքում ծնվածներ Կատեգորիա:1992 մահեր Կատեգորիա:Հոկտեմբերի 6 մահեր Կատեգորիա:Հայ ազատամարտիկներ Կատեգորիա:Արցախյան պատերազմի մասնակիցներ հայկական կողմից
Շուշանների դաշտ
Շուշանների դաշտ, Նարգեզի շամբ, Նարգիզլու զամի, Նարգիզների դաշտ, Նարգիզների մարգագետին, դաշտ, հարթավայր Հայկական լեռնաշխարհում, Սյունիքում, այժմյան Հայաստանի Կապան քաղաքից 15 կմ արևելք, Եղվարդ քաղաքի մոտ։ 1724 թվականին այստեղ տեղի է ունեցել ճակատամարտ Դավիթ Բեկի զորավար Թորոս իշխանի և պարսից Ֆաթհ-Ալի խանի զորքերի միջև։ Ճակատամարտում զոհվածների թվում էին նաև Թորոս իշխանը, ով թաղված է նույն Եղվարդ քաղաքում ։
Ավանդույթներ
Երբ Չավնդուրի Թորոս իշխանը Մելիք-Ֆրանգյուլի դավաճանությամբ սպանվում է Ֆաթալի խանի կողմից, նրա դիակի շուրջը մեծ կռիվ է տեղի ունենում։ Թորոսի զինվորները վիրավորում են Ֆաթալի խանին և սպանում նրա եղբորը՝ Աղասի խանին։ Գիշերը երկու կողմն էլ սկսում են հավաքել իրենց վիրավորներին ու մեռածներին։ Ճակատամարտից հետո կռվի վայրը կոչում են Նարգիսների դաշտ՝ Նարգիզլու ղամի, որովհետև հայ քաջերի թափած արյան կաթիլներից այնտեղ սկսում են շուշաններ և նարգիսներ բուսնել   ։
Ծանոթագրություններ
Կատեգորիա:Հայաստանի հարթավայրեր Կատեգորիա:Սյունիքի մարզի աշխարհագրություն
Թաշ օլուք (այլ կիրառումներ)
Թաշ օլուք, կարող է վերաբերել՝
Գյումուշխանե (գետ)
Գյումուշխանե, Գյումուշխանա, Խարշատ, Խարշիտ, Խարշութ, Խարշուտ, Խորշատ, Խորշուտ, Ծանախ, Ծանախո ձոր, Ծանեխա ձոր, Կյումիշխանայի ձոր, Կյումիշխանե, Սամանսու, Տրիպոլիս, գետ, ձոր և թորահովիտ Հայկական լեռնաշխարհում, Սև ծովի ավազանում։ Սկիզբ է առնում Անտիպոնտական լեռների հարավային լանջերից, մոտ 2340 մ բարձրությունից և հոսելով հյուսիս-արևմուտք Զիբանայի, Տրապիզոնի և Գյումուշխանեի լեռնաշղթաների միջև ընկած գոգահովտով, Տիրեբոլուից արևելք թափվում է ծովը։ Երկարությունը 137 կմ է։ Կոչվում է նաև Խորշատ։ Նախկինում կոչվում էր Ծանախ։ Վերին հոսանքի շրջանում կոչվում է Նիրշուտ։ Նրա հովտում են գտնվում Գյումուշխանեի արծաթի հայտնի հանքերը ։
Ծանոթագրություններ
Կատեգորիա:Թուրքիայի գետեր Կատեգորիա:Սև ծովի ավազանի գետեր
Թաշան (այլ կիրառումներ)
Թաշան, կարող է վերաբերել՝
Բեհլևան (գետ)
Բեհլևան , գետ Թուրքիայում, Ճորոխի վտակը։ Սկիզբ է առնում համանուն լեռներից։ 1872 թվականի մի քարտեզում կոչված է Պահլավան ։
Ծանոթագրություններ
Կատեգորիա:Թուրքիայի գետեր Կատեգորիա:Ճորոխ գետի վտակներ
Թաշկինակ (այլ կիրառումներ)
Թաշկինակ, կարող է վերաբերել՝
Թասիկ (այլ կիրառումներ)
Թասիկ, կարող է վերաբերել՝
Արքայազն Հարրիի և Մեգան Մարքլի հարսանիք
Սասեքսի դուքս, արքայազն Հարրիի և Մեգան Մարքլի հարսանիքը տեղի է ունեցել 2018 թվականի մայիսի 19-ին Վինձոր ամրոցի Սուրբ Գեորգի մատուռում ։ Ուելսի արքայազն Չարլզի կրտսեր որդին՝ արքայազն Հարրին, դերասանուհի Մեգան Մարքլի հետ ծանոթացել է 2016 թվականին։ 2016 թվականի նոյեմբերի 8-ին Քենսինգթոնյան պալատը հաստատել է այն տեղեկությունը, որ Մարքլը մի քանի ամսվա ընթացքում հարաբերություններ ունի արքայազն Հարրիի հետ ։ 2017 թվականի նոյեմբերի 27-ին հայտարարվել է Հարրիի և Մեգանի պաշտոնական նշանադրության մասին ։ Նույն ամսին դերասանուհին ավարտել է իր դերասանական գործունեությունը ։
Նշանադրությանը Մեգանին նվիրած մատանու դիզայնը պատրաստել է անձամբ արքայազն Հարրին։ Կոմպոզիցիայի կենտրոնում Բոթսվանայից բերված հսկայական ադամանդն է, մյուս երկու ադամանդները վերցված են Հարրիի հանգուցյալ մոր՝ արքայադուստր Դիանայի հավաքածուից ։ Նախքան թագավորական ընտանիքի կողմից վճարված հարսանիքը Մարքլն ընդունել է բրիտանական հպատակությունը և փոխել հավատը՝ անցնելով Անգլիկան եկեղեցում ընդունված մկրտության և կոնֆիրմացիայի ծիսակատարությունների միջով ։ Քենթերբերիի արքեպիսկոպոս Ջասթին Ուելբիի կատարած նոր մկրտությունը և կոնֆիրմացիան տեղի է ունեցել Սուրբ Ջեյմսի պալատի մատուռում 2018 թվականի մարտի 6-ին ։ Հարսանիքից հետո Մեգանը ստացել է Սասեքսի դքսուհու տիտղոսը ։
Ռոլան Բիկով
Ռոլան Անտոնովիչ Բիկով (Ролан Антонович Быков, անձնագրով (աշխատակցի սխալի պատճառով)՝ Ռոլանդ Անատոլևիչ Բիկով (Роланд Анатольевич Быков), ), կինոյի և թատրոնի ռուս խորհրդային դերասան, կինոռեժիսոր, սցենարիստ։ ԽՍՀՄ ժողովրդական արտիստ (1990) , ԽՍՀՄ պետական մրցանակի դափնեկիր (1986)։
Արքայազն Հարրիի և Մեգան Մարքլի հարսանիք
Ամուսնությունն անցկացրել է Անգլիայի եկեղեցու հոգևոր առաջնորդ, Քենթերբերիի արքեպիսկոպոս Ջասթին Ուելբին։ Քարոզը, որտեղ խախտված էին ավանդույթները, կարդացել է նորապսակների կողմից հրավիրված ԱՄՆ Եպիսկոպոսաց եկեղեցու ղեկավար Մայքլ Քարին։ Նա հայտնի է իր արտահայտիչ շփման ոճով, ակտիվորեն ժեստեր է կատարում, 14 րոպեի ընթացքում նա բարձրաձայն պատմում էր յուրաքանչյուր մարդու կյանքում սիրո կարևորության մասին։
Ռոլան Բիկով
Կենսագրություն
Ռոլան Բիկովը ծնվել է 1929 թվականի հոկտեմբերի 12-ին Կիևում (սխալմամբ որպես ծննդյան օր գրանցվել է նոյեմբերի 12-ը )։ Նրա հայրը՝ կարմիրբանակային Սեմյոն Գերոնիմովիչ Գորդանովսկին, որ ծագումով լեհ էր, մասնակցել էր չորս պատերազմների, Առաջին համաշխարհային պատերազմի ժամանակ գերի էր ընկել ավստրիացիների մոտ, որից հետո վերցրել էր Անտոն Միխայլովիչ Բիկով անունը։ Մայրը՝ Էլլա Մատուսովնա Սիտնյակովսկայան (1904-1996), հրեա էր, փորձել էր դառնալ դերասանուհի, սակայն դա նրան չէր հաջողվել, հետաքրքրվել է գրականությամբ ու արվեստով ։ Ռոլան Բիկովի ծնողները բաժանվել են, հայրն ամուսնացել է երկրորդ անգամ, իսկ երկու որդիներին դաստիարակել է մայրը ։ Ռոլան Բիկովը 1939 թվականից սովորել է Պիոներների տան «Родник» թատերական ստուդիայում (ղեկավար՝ Օլգա Լարինա). այնտեղ էին սովորում նաև հետագայում հայտնի դարձած ռեժիսորներ Ալեքսանդր Միտտան, Վլադիմիր Անդրեևը, Բորիս Ռիցարևը, դերասաններ Իգոր Կվաշան, Նիկոլայ Պրոկոպովիչը ։ Ռոլան Բիկովն ուսումը շարունակել է Շուկշինի անվան թատերական ուսումնարանում (մանկավարժներ՝ Վերա Լվովա և Լեոնիդ Շիխմատով)։ Որպես դերասան և ռեժիսոր՝ Ռոլան Բիկովը հանդես է եկել տարբեր բեմերում՝ Մոսկվայի պատանի հանդիսատեսի թատրոնում (1951-1959 թվականներ), Լենինգրադի Լենինյան կոմերիտմիության թատրոնում (1958-1960)։ 1957-1959 թվականներին ղեկավարել է Մոսկվայի պետական համալսարանի ուսանողական թատրոնը ։
Արքայազն Հարրիի և Մեգան Մարքլի հարսանիք
Հարսնացուն սպիտակ ծանր մետաքսից պատրաստված մինիմալիստական զգեստով էր, որն ուներ եռանկյունաձև կտրվածք, երեք քառորդ թևեր և պատրաստել էր «Givenchy» նորաձևության տան դիզայներ Քլեր Ուեյթ Քելերը։ Մետաքսե օրգանզայից պատրաստված հինգմետրանոց հարսնաքողի պատրաստման համար, որը ծայրով ասեղնագործված է Ազգերի համագործակցության 53 երկրները խորհրդանշորեն ներկայացնող ծաղկային նախշով, պահանջվել է մի քանի հարյուր ժամ ձեռքի աշխատանք։ Մեգանի ցանկությամբ հարսնաքողի նախշում ներհյուսված են նաև Քենսինգթոնյան այգիներում աճող ձնծաղիկներ և կալիֆոռնիական կակաչը, որն աճում է այն նահանգում, որտեղից ծագում է։ Հարսնաքողն ամրացված էր թագավորական հավաքածուից շրջանաձև ադամանդե խույրին, որը 1932 թվականին պատրաստվել է Անգլիայում Մարիա Թեքցիի համար։ Խույրի կենտրոնում 10 ադամանդից բաղկացած օվալաձև բրոշ է, որը 1893 թվականին մատուցվել է արքայադուստր Մարիայի կողմից որպես հարսանեկան նվեր։ Հարսնացուի հանդերձանքը լրացրել են «Cartier»-ի ականջօղերն ու ապարանջանը և արքայադուստր Դիանային պատկանող ծովակնով մատանին։
Արմեն Հայրապետյան (ազատամարտիկ)
Արմեն Անդրեյի Հայրապետյան (1962 սեպտեմբերի 11, Ակնաղբյուր - 1993 դեկտեմբերի 28, Սալահլի-Քենգերլի հատված), հայ ազատամարտիկ, Արցախյան պատերազմի մասնակից ։
Արքայազն Հարրիի և Մեգան Մարքլի հարսանիք
Հարսնացուի դրանիկներն էին 7-ամյա երկվորյակներ Բրայան և Ջոն Մալրունիները, Մեգանի մտերիմ ընկերուհու՝ կանադացի ոճաբան Ջեսիկա Մալրունիի որդիները։ Հարսնացուի ընկերուհին Մեգանի մոտ չի եղել, ընդ որում անձամբ Մեգանը միշտ չէ, որ արարողության ժամանակ կարողացել է կարգավորել երկայնափեշը, և նա մի քանի անգամ ստիպված է եղել ինքնուրույն շտկել հանդերձանքը։
Արմեն Հայրապետյան (ազատամարտիկ)
Կենսագրություն
Ծնվել է 1962 թվականի սեպտեմբերի 11-ին Ասկերանի շրջանի Ակնաղբյուր գյուղում։ Տեղի միջնակարգ դպրոցն ավարտելուց հետո ծառայել է Խորհրդային բանակում ։
Արքայազն Հարրիի և Մեգան Մարքլի հարսանիք
Փեսացուի խաչեղբայրը նրա ավագ եղբայրն էր՝ արքայազն Ուիլյամը։ Երկուսն էլ հարսանիք են եկել պալատական հեծելազորի գնդի համազգեստով։ Արքայազն Ուիլյամի կինը՝ Քեթրինը, հարսանիքին ներկայացել է «Alexander McQueen»-ի՝ կաթնային գույնի ամառային վերարկուով, որում նա արդեն առնվազն երեք անգամ հայտնվել էր հանրության առջև՝ արքայադուստր Շարլոտի մկրտություններին՝ 2015 թվականին, թագուհու 90-ամյա հոբելյանին՝ 2016 թվականին, և 2017 թվականին՝ Բելգիա ուղևորության ժամանակ։
Արմեն Հայրապետյան (ազատամարտիկ)
Կենսագրություն
Զորացրվելուց հետո վերադարձել է գյուղ, այնուհետև տեղափոխվել Ստեփանակերտ ։
Արքայազն Հարրիի և Մեգան Մարքլի հարսանիք
Եղիսաբեթ թագուհին հարսանիքի ժամանակ հայտնվել է վառ կիտրոնագույն հանդերձանքով։ Նշվել է, որ ողջ արարողության ընթացքում նա ոչ մի ուրախ տրամադրություն չի ցուցաբերել և ոչ մի անգամ չի ժպտացել։
Թասմանիա (այլ կիրառումներ)
Թասմանիա, կարող է վերաբերել՝
Ալբերտո Ակվիլանի
Ալբերտո Ակվիլանի (Alberto Aquilani, ), իտալացի ֆուտբոլիստ, Իտալիայի ազգային հավաքականի և Լիսաբոնի «Սպորտինգի» կիսապաշտպան։
Արքայազն Հարրիի և Մեգան Մարքլի հարսանիք
Մեգանի հարազատներից միայն ծնողներն են արարողության հրավեր ստացել։ Քանի որ նրա հայրը չի կարողացել հարսանիքին ներկա գտնվել առողջական խնդիրների պատճառներով, դեպի եկեղեցական բեմ հարսնացուին ուղեկցել է փեսացուի հայրը՝ արքայազն Չարլզը։ Արարողության ժամանակ արքայազն Հարրին չի թաքցրել իր զգացմունքները։ Բեմի առաջ նա Մեգանին շշնջացել է.
Ալբերտո Ակվիլանի
«Ռոմա»
Ակվիլանին առաջին ֆուտբոլային քայլերը արել է «Սպես Մոնտեսակրո» ֆուտբոլային դպրոցում և հենց այնտեղ է առաջին անգամ նկատվել «Ռոմայի» սկաուտների կողմից։ Սկզբում հանդես է եկել «Ռոմայի» պատանեկան դպրոցում։ 2001 թվականի մարտին հեռանկարային ֆուտբոլիստի նկատմամբ հետաքրքրությունը այնքան է աճում, որ նրան ցանկանում են ձեռք բերել անգլիական «Չելսին» և «Արսենալը», սակայն նա, նախընտրելով Իտալիան, մնում է «Ռոմայում» ։ 2002 թվականի դեկտեմբերի 17-ին Ակվիլանին խաղում է իտալական ակումբի հիմնական կազմում իր առաջին խաղը։ Նրա նորամուտային խաղն է դառնում Իտալիայի գավաթի մրցության շրջանակներում անցկացվող «Տրիեստինայի» դեմ խաղը (1-1, 4-1 11 մետրանոցային՝ «Ռոմայի» համար հաղթական հաշիվ)։ 2003 թվականի[մայիսի 10-ին կատարում է իր նորամուտը Սերիա A-ում և առաջին խաղն է դառնում «Տորինոյի» դեմ տնային խաղը (3-1)։ 2003-04 ֆուտբոլային մրցաշրջանը Ակվիլանին մեկնարկում է «Տրիեստինայի» կազմը՝ վարձավճարային պայմանագրով համալրած։ Նա Սերիա B-ում համարվում էր միջակ և լինելով թիմի հիմնական կազմի ֆուտբոլիստ (41 խաղ, 4 գոլ)՝ փորձագետների կողմից արժանացել էր բարձր գնահատականի ։ Վերադառնալով «Ռոմա»՝ նա սկսեց կանոնավոր կերպով համալրել թիմի հիմնական կազմը և ցուցադրել լավ խաղ, սակայն մրցաշրջանի ընթացքում նրա մոտ մի քանի անգամ նկատվեցին վնասվածքներ, ինչի պատճառով էլ նա բաց թողեց առաջնության խաղերի մեծամասնությունը։ Ակումբում անցկացրած ժամանակահատվածում նրանք հաղթեցին երկու Իտալիայի գավաթ, պայքարեցին Սերիա A-ում բարձր հորիզոնականների համար և մասնակցություն ունեցան եվրագավաթային մրցությունների։ Ընդհանուր արդյունքով Ակվիլանին «Ռոմայի» կազմում անց է կացրել 147 հանդիպում (նրանցից 102-ը Սերիա A-ում) և խփել է 15 գոլ (նրանցից 9-ը Սերիա A-ում)։
Արքայազն Հարրիի և Մեգան Մարքլի հարսանիք
Միայն պսակադրության արարողությանը ներկա է եղել շուրջ 600 մարդ։ Հարսանիքին հրավիրված էին արքայազն Հարրիի նախկին (6 տարի) ընկերուհին՝ Չելսի Դևին, սըր Էլթոն Ջոնը, Դևիդ ու Վիկտորյա Բեքհեմները (ընդ որում, Վիկտորիային դատապարտել են այն բանի համար, որ նա հարսանիքին ներկայացել է սև գույնի զգեստով, իսկ Դևիդին՝ մաստակմաստակ ծամելու համար), ամերիկացի հեռուստահաղորդավարուհի Օփրա Ուինֆրին, դերասան Ջորջ Քլունին կնոջ հետ, թենիսիստուհի Սերենա Ուիլյամսը, դերասան Իդրիս Էլբան, փոփ երգիչ Ջեյմս Բլանտը և այլ հայտնիներ ։ Վինձոր ամրոցում հարսանյաց հանդիսությանը միաժամանակ հրավիրված էր ավելի քան 1,2 հազար հասարակական ներկայացուցիչ ։ Որոշվել է չհրավիրել ինչպես բրիտանական, այնպես էլ օտարերկրյա քաղաքական գործիչների ։ Հարսանեկան տորթը պատրաստված էր Սանդրինգհեմյան թագավորական կալվածքում աճող շամբուկի օշարակով։
Ալբերտո Ակվիլանի
«Լիվերպուլ»
2009 թվականի ամռանը մամուլում տարածվում է հաղորդագրություն այն մասին, որ Ակվիլանին «Ռոմայից» կարող է տեղափոխվել անգլիական «Լիվերպուլ»։ Այդ ժամանակ «Լիվերպուլը» փոխարինող էր փնտրում «Ռեալ Մադրիդ» տեղափոխվող Խաբի Ալոնսոյին և նրանց համար Ակվիլանին ամենահարմար տարբերակն էր ։ Օգոստոսի 6-ին պաշտոնապես հրապարակվում է հաղորդագրություն այն մասին, որ երկու ակումբները եկել են համաձայնության և հերթը հասել է արդեն Ակվիլանիի հետ բանակացություններ վարելուն ։ Օգոստոսի 7-ին «Լիվերպուլի» տնօրինությունը հայտարարում է, որ ֆուտբոլիստը հաջողությամբ անցել է բուժզննումը, և նրա հետ պայմանագիրը կնքված է ։ Օգոստոսի 13-ին հայտարարվում է, որ նոր ակումբում նա ստացել է չորս համարի մարզաշապիկը, որը մինչև նրա «Լիվերպուլ» տեղափոխվելը կրում էր Սամի Հյուպիյան ։
Արքայազն Հարրիի և Մեգան Մարքլի հարսանիք
Ամուսնության արարողությունից հետո տեղի է ունեցել ընդունելություն քաղաքից դուրս գտնվող կալվածքում՝ Ֆրոգմոր Հաուսում։ Նորապսակներն այնտեղ են մեկնել 1968 թվականի արտադրության «Jaguar E-type Concept Zero» սպորտային կաբրիոլետով՝ «19 05 18» համարանիշով (հարսանիքի օրը)։
Ալբերտո Ակվիլանի
«Յուվենտուս»
2010 թվականի օգոստոսի 21-ին «Լիվերպուլը» և «Յուվենտուսը» համաձայնության են գալիս Ակվիլանիի մեկ ամյա վարձավճարային պայմանագրի շուրջ ։ Օգոստոսի 25-ին Ակվիլանին «Յուվենտուսի» հետ կնքում է մեկ տարի ժամկետով պայմանագիր՝ 2010-11 մրցաշրջանի ավարտից հետո 16 միլիոն եվրոյի դիմաց ֆուտբոլիստի վերջնական գնման իրավունքով ։ 2011 թվականի հունիսի 24-ին ֆուտբոլիստի գործակալը հայտարարում է, որ Ակվիլանին կվերադառնա Անգլիա, քանի որ «Յուվենտուսը» չի պատրաստվում գնել Ակվիլանիին ։
Արքայազն Հարրիի և Մեգան Մարքլի հարսանիք
Արտաքին հղումներ
Կատեգորիա:Վինձորներ Կատեգորիա:2018 մայիսի իրադարձություններ Կատեգորիա:Իրադարձություններ Միացյալ Թագավորությունում Կատեգորիա:Հարսանիք Կատեգորիա:2018 Մեծ Բրիտանիայում
Ալբերտո Ակվիլանի
«Միլան»
2011 թվականի օգոստոսի 24-ին Ակվիլանին մրցաշրջանի ավարտից հետո, 6 միլիոն եվրոյի դիմաց գնման հնարավորությամբ վարձավճարային պայամանգիր կնքելով, տեղափոխվում է իտալական «Միլան»    ։
«Ֆիորենտինա»
2012 թվականի օգոստոսի 3-ին Ալբերտոն երեք տարի ժամկետով պայմանագիր է կնքում «Ֆիորենտինայի» հետ  ։
Իտալիայի հավաքական
Ակվիլանին մեծ փորձ ունի Իտալիայի պատանեկան հավաքականների տարբեր տարիքայինների կազմում հանդես գալու մեջ։ 2003 թվականին հավաքականի հետ միասին դարձել է մինչև 19 տարեկանների Եվրոպայի չեմպիոն, մասնակցել է առաջնության եզրափակիչ փուլի հինգ խաղերին, խփել է մեկ գնդակ և եղել թիմի առանցքային ֆուտբոլիստներից մեկը ։ 2006 թվականի նոյեմբերի 15-ին Ակվիլանին կատարում է իր նորամուտը արդեն Իտալիայի ազգային հավաքականում։ Նրա նորամուտային խաղն է դառնում Թուրքիայի հավաքականի դեմ խաղը (1-1) ։ Եղել է երիտասարդական թիմի հիմնական կազմի ֆուտբոլիստ մինչև 21 տարեկանների Եվրոպայի առաջնության շրջանակներնում և այդտեղ աչքի է ընկել հեղինակած երկու գոլով։ Ազգային հավաքականի հետ մասնակցություն է ունեցել 2008 թվականի Եվրոպայի առաջնությանը, մասնակցել է հավաքականի չորս խաղերից երկուսին։ 2008 թվականի հոկտեմբերի 15-ին, ԱԱ-2010-ի ընտրական փուլում դուբլ հեղինակելով Չեռնոգորիայի հավաքականի դեմ խաղում (2-1)՝ բացել է հավաքականում իր գոլերի հաշիվը ։
Խաղաոճ
Ակվիլանին ժամանակակից, աշխատասեր և շարժուն փլեյմեյքեր է, ով ընդունակ է կիսապաշտպանական մի շարք պաշտոններ կատարելու՝ սկսած հետ քաշված փլեյմեյքերից մինչև հարձակվողական ոճի կիսապաշտպանի ։ Նրա սիրելի դիրքը կենտրոնական կիսապաշտպանի կամ «հատվածից-հատված» անցում կատարող կիսապաշտպանի (գրոհող և պաշտպանվող կիսապաշտպան) դիրքն է (դիրք, որը թույլ է տալիս նրան չնայած իր ոչ հռչակավոր արագության կամ ֆիզիկական պատրաստվածության կատարել գրոհող արագացումներ կամ պահեր ստեղծել իր թիմակիցների համար)։ Նա երբմն հանդես է գալիս նաև եզրերում՝ մասնավորապես առանցքային պահերի ժամանակ եզր-հետ կարգով ։ Ակվիլանին ճանաչված է դաշտը լավ տեսնելու, խաղադաշտում ստեղծագործելու, տեխնիկական, առանցքային փոխանցումներ և հեռվից արդյունավետ հարվածներ կատարելու իր կարողություններով  ։ Նա ճշգրիտ է նաև գլխով և ազատ հարվածներ կատարելիս, և այս կարողությունն էլ իր հերթին թույլ է տալիս Ակվիլանիին՝ թիմի արդյունավետ խաղը լրացուցիչ գոլերով «ողողելու» ։ Նա իր կարիերայի տարբեր ժամանակահատվածներում կրել է շատ տարբեր վնասվածքներ, ինչի պատճառով կրճատվել է նրա խաղաժամանակը և վատթարացել է նրա ֆիզիկական վիճակը և որպես այս ամենի արդյունք նա քննադատությունների է արժանացել, որպես իր սկզբնական ներուժին անհետևողական ֆուտբոլիստ ։
Անձնական կյանք
Հանդիպում է իտալացի դերասանուհի Միկելա Կվատրոչոկկեի հետ ։ 2011 թվականի ապրիլի 18-ին զույգի մոտ ծնվել է առաջնեկը՝ դուստր Ավրորան ։ 2012 թվականի հուլիսի 4-ին Ալբերտոն և Միկելան ամուսնանում են ։ 2014 թվականի նոյեմբերի 3-ին զույգը ունենում է երկրորդ աղջիկը՝ Դիամանտեն։
Ակումբային
«Ռոմա»
Միջազգային
Իտալիայի ազգային հավաքական
Իտալիա մ-19
Արտաքին հղումներ
Կատեգորիա:Ռոմայի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Միլանի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Իտալացի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Սասուոլոյի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Սպորտինգ Լիսաբոնի ֆուտբոլիստներ Կատեգորիա:Պեսկարայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Ռոլան Բիկով
Կենսագրություն
Ռոլան Բիկովը «Մոսֆիլմ» կինոստուդիայում աշխատել է որպես դերասան, ռեժիսոր, «Юность» միության գեղարվեստական ղեկավար։ 1989-1992 թվականներին եղել է Մանկական ու պատանեկան ֆիլմերի ու հեռուստատեսության համամիութենական կենտրոնի տնօրեն։ Ընտրվել է ԽՍՀՄ կինեմատոգրաֆիստների միության քարտուղար։ 1989-1991 թվականներին եղել է ԽՍՀՄ ժողովրդական պատգամավոր։ Ստեղծել ու ղեկավարել է Մանկական ու պատանեկան ֆիլմերի ու հեռուստատեսության զարգացման միջազգային հիմնադրամ («Ռոլան Բիկովի հիմնադրամ», «Фонд Ролана Быкова»)։
Գլխավորել է Ոչ կուսակցական հասարակական-քաղաքական շարժում-95-ը՝ մշակույթի, գիտության, կրթության ու բնապահպանության բնագավառի աշխատողների հասարակական կազմակերպությունների միությունը։ Եղել է «Հելփ» բանկի նախագահը։ Ռուսաստանի կինեմատոգրաֆիական արվեստների ակադեմիայի ակադեմիկոս է։
1995 թվականի Պետական դումայի ընտրությունների ժամանակ գլխավորել է (Իրինա Խակամադայի և Վլադիմիր Ջանիբեկովի հետ) «Ընդհանուր գործ» («Общее дело») ընտրական խմբավորումը։
Ռոլան Բիկովը մահացել է 1998 թվականի հոկտեմբերի 6-ին թոքերի քաղցկեղից։ Թաղված է Մոսկվայի Նովոդևիչյան գերեզմանատանը։
Հետաքրքիր փաստեր
1986 թվականին Մերաբ Մամարդաշվիլու (հաղորդավար), Ռոյ Մեդվեդևի ու Յուրի Լևադայի հետ համատեղ մասնակցել է Մոսկվա-Բոստոն հեռուստակամրջին Մոսկվայի Մ. Լոմոնոսովի անվան պետական համալսարանի ու Թաֆթս համալսարանի միջև «Միջուկային դար։ Մշակույթ և ռումբ» թեմայով։ Ամերիկյան կողմը ներկայացնում էին Մարտին Շերվինը (հաղորդավար), Կուրտ Վոննեգուտը, Էդգար Դոկտորոուն և Ռոբերտ Լիֆտոնը։
Արտաքին հղումներ
Կատեգորիա:Ռուս դերասաններ Կատեգորիա:Ռուս կինոռեժիսորներ Կատեգորիա:Ռուս սցենարիստներ Կատեգորիա:ԽՍՀՄ ժողովրդական արտիստներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Խորհրդային դերասաններ Կատեգորիա:Նովոդևիչյան գերեզմանատանը թաղվածներ Կատեգորիա:20-րդ դարի դերասաններ Կատեգորիա:ՌԽՖՍՀ Վասիլև եղբայրների անվան պետական մրցանակի դափնեկիրներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:«Նիկա» մրցանակի դափնեկիրներ Կատեգորիա:ՌԽՖՍՀ վաստակավոր արտիստներ Կատեգորիա:Խորհրդային սցենարիստներ Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ Կատեգորիա:20-րդ դարի ռուս բանաստեղծներ Կատեգորիա:Թոքի քաղցկեղից մահացածներ
Արմեն Հայրապետյան (ազատամարտիկ)
Կենսագրություն
Գյուղի ջոկատի հրամանատարն էր։ Մասնակցել է Շուշիի, Քարին տակի, Զարիսլուի, Լիսագորի, Բերդաձորի, Լաչինի, Ումութլուի, Կուսապատի, Քարագլխի, Քելբաջարի, Աղդամի մարտերին։ Զոհվել է 1993 թվականի դեկտեմբերի 28-ին, Սալահլի-Քենգերլի հատվածում։ Հետմահու պարգևատրվել է «Մարտական խաչ» առաջին աստիճանի շքանշանով և «Շուշիի ազատագրման համար» մեդալով։ Ամուսնացած էր, ունի երեք երեխա։ Հանգչում է հայրենի Ակնաղբյուր գյուղի գերեզմանատանը ։
Ծանոթագրություններ
Կատեգորիա:1962 ծնունդներ Կատեգորիա:Սեպտեմբերի 11 ծնունդներ Կատեգորիա:Ակնաղբյուր գյուղում ծնվածներ Կատեգորիա:1993 մահեր Կատեգորիա:Դեկտեմբերի 28 մահեր Կատեգորիա:Հայ ազատամարտիկներ
Բիտ Համբան
Բիտ Համբան, հնագույն երկրամաս Մարաստանում, Տիգրիսի արևելյան կողմում։ Հիշատակված է Ասորեստանի Նաբուգոդոնոսոր թագավորի կողմից, հարկից ազատված երկրների թվում ։
Ծանոթագրություններ
Կատեգորիա:Հայկական լեռնաշխարհի հնագույն երկրամասեր
Լը Շամբոն (Արդեշի գավառ)
Լը Շամբոն (Le Chambon), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 55 մարդ, բնակչության խտությունը` 5.23 մարդ/կմ²։ Բնակավայրը զբաղեցնում է 10.52 կմ² տարածք։
Աշխարհագրություն
Գտնվում է Փարիզ քաղաքից 480 կմ հարավ, Լիոն քաղաքից` 115 կմ հարավ, Պրիվա քաղաքից` 26 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 29 աշխատունակ (15-64 տարեկան) բնակիչ, որոնցից ակտիվ էին 13-ը, իսկ ոչ ակտիվները` 16։ Ակտիվության ցուցանիշը կազմում է 44,8 %։ 13 աշխատունակ մարդկանցից աշխատել է 12 անձ (9 տղամարդ և 3 կին)։ Գործազուրկ են եղել 1 անձ (1 տղամարդ)։ 16 անաշխատունակներից 2-ը եղել են աշակերտներ կամ ուսանողներ, 8-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բիտ Տարանզայի
Բիտ Տարանզայ, հնագույն երկիր Մարաստանում։ Հիշատակված է ասորեստանյան սեպագիր արձանագրություններում, Ումլիաշ և Պարսուա երկրների հետ+ ։
Ծանոթագրություններ
Կատեգորիա:Հայկական լեռնաշխարհի հնագույն երկրներ
Radioactive (երգ)
Radioactive՝ ամերիկյան Imagine Dragons ռոք խմբի սինգլը առաջին ստուդիական Night Visions ձայնասկավառակից։ Առաջին անգամ հայտնվել է ռադիոյում՝ 2012 թվականի ապրիլի 2–ին ։ Երգը ստացել է Գրեմմի մրցանակ «Լավագույն ռոք կատարման» համար՝ 2014 թվականի հունվարի 26–ին, ինչպես նաև առաջադրվել է որպես տարվա լավագույն ձայնագրություն։ Rolling Stone ամսագիրը այս սինգլն անվանել է տարվա ամենամեծ ռոք հիթ ։
Պատմություն
Երգը առաջին անգամ հայտնվել է ռադիոյում 2012 թվականի ապրիլի 2–ին ։ Radioactive–ը Billboard Hot 100 չարթում հայտնվեց № 96 հորիզոնականում 2012 թվականի սեպտեմբերին՝ ձայնասկավառակի թողարկումից հետո, և երկար ժամանակ չարթի ցածր հորիզոնականներում էր գտնվում։ Միայն 2013 թվականի ապրիլի երգը մտավ լավագույն տասնյակ՝ գրավելով № 7 հորիզոնականը, իսկ ավելի ուշ՝ № 3 ։ Երգը հասավ № 3 հորիզոնական Billboard Hot 100–ում 2013 տարվա ընթացքում՝ «Thrift Shop» և «Blurred Lines» երգերից հետո ։ Երգը 23 շաբաթ (ռեկորդային ցուցանիշ) № 1 հորիզոնականում էր Hot Rock Songs ռոք չարթում։ Բացարձակ ռեկորդ էր սահմանվել ռոքի պատմության ավելի քան կեսդարյա պատմության մեջ․ 87 շաբաթBillboard Hot 100–ում (մայիս 2014) ։
Արտաքին հղումներ
Կատեգորիա:Imagine Dragons երգեր Կատեգորիա:2012 երգեր
God’s Plan
«God’s Plan», երգ, որը ձայնագրվել է կանադացի երգիչ և  կոմպոզիտոր Դրեյքի կողմից իր  «EP Scary Hours» մինի ալբոմի համար և թողարկվել է 2018 թվականի հունվարի 19-ին ։ Երգն զբաղեցրել է առաջին հորիզոնականը ամերիկյան Billboard Hot 100 հիթ-շքերթում՝ դառնալով Դրեյքի  4-րդ չարթփոփերը ԱՄՆ-ում և 2-րդը որպես սոլո կատարում ։ Այն նաև գլխավորել է Ավստրալիայի, Կանադայի և Մեծ Բրիտանիայի հիթ-շքերթները ։
Պատմություն
Սինգլն զբաղեցրել է առաջին հորիզոնականը Միացյալ Նահանգների, Կանադայի և Մեծ Բրիտանիայի հիթ-շքերթներում (2018 թվականի հունվարի 26-ից՝ դառնալով Դրեյքի՝ որպես հիմնական արտիստի երկրորդ չարթփոփերը «One Dance» (2016) երգից հետո).
Երաժշտական տեսահոլովակ
2018 թվականի փետրվարի 5-ին Դրեյքը նկարահանել է երաժշտական տեսահոլովակ «God’s Plan» երգի համար Մայամիի ավագ դպրոցում։ Տեսահոլովակի նկարահանումը գրավել է զանգվածային լրատվամիջոցների ուշադրությունն այն պատճառով, որ Դրեյքը տեսահոլովակի նկարահանման ընթացքում 175,000 ԱՄՆ դոլար է նվիրաբերել Մայամիի պատահական բնակիչների   ։
Երաժշտական ​​տեսահոլովակը թողարկվել է 2018 թվականի փետրվարի 16-ին միաժամանակ Դրեյքի սեփական լեյբլում և OVO Sound լեյբլի YouTube-յան ալիքում։  Տեսահոլովակում ներկայացվում է Դրեյքը, որը Մայամիում  մասնակցում է տարբեր բարեգործական ակցիաների ։ Տեսահոլովակի սկզբում նշվում է, որ նրա ամբողջ բյուջեն կազմում է 996 631,90 դոլար.
Հավաստագրումներ
! scope="row"| Portugal (AFP)
Արտաքին հղումներ
Կատեգորիա:Դրեյքի երգեր Կատեգորիա:2018 երգեր Կատեգորիա:Billboard Hot 100 գլխավորած սինգլներ Կատեգորիա:Երաժշտական մեմեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Թատրոն (այլ կիրառումներ)
Թատրոն, կարող է վերաբերել՝
Բուլանըղ (դաշտ)
Բուլանըղ , դաշտ Հայկական լեռնաշխարհում, Արածանիի միջին հոսանքի շրջանում։ Համապատասխանում է Բիթլիսի նահանգի Մուշի գավառի Բուլանըղի գավառակին։ Ունր եռանկյունու ձև։ Հյուսիս-արևմուտքից և հարավից սահմանափակված է Խամուրի և Բուլանըղի լեռնաշղթաներով, իսկ արևելքից՝ Բլեջանի լեռնահամակարգով։ Ունի արգավանդ և բերրի հողեր, որտեղ այլևայլ կուլտուրաների հետ մշակում էին հատկապես հացահատիկ, զբաղվում էին անասնաբպահությամբ։ Դաշտն ունի ջրի առատ պաշարներ։ Ոռոգման հիմնական աղբյուրը Արածանի գետն է իր վտակներով։ Մասնագետների կարծիքով համապատասխանում է ասուրա-ուրարտական աղբյուրներում հիշատակված Թումմե երկրամասին ։
Ծանոթագրություններ
Կատեգորիա:Մուշի մարզի հարթավայրեր
Գաույա ազգային պարկ
Գաույա ազգային պարկ (Gaujas nacionālais parks), ամենամեծ ազգային պարկը Լատվիայում։ Գտնվում է Լատվիայի 11 մարզերի (նովադս) կազմում։
Պարկն ունի 917.90 կմ² տարածք Գաույա գետի հովտում` հյուսիս-արևելքում Վալմիերա քաղաքից մինչև հարավ-արևմուտքում Մուրյանի ավան ։ Հիմնադրվել է 1973 թվականի սեպտեմբերի 14-ին ։ Լատվիայի ամենահին ազգային պարկն է։ Պարկի վարչական ղեկավարությունը գտնվում է Սիգուլդա քաղաքում։
Պարկը հատկապես հայտնի է դևոնյան ավազաքարից ժայռերով, որոնք ձգվում են Գաույա գետի երկարությամբ։ Սիգուլդայի շրջանի որոշ տեղերում այդ ժայռերի բարձրությունը հասնում է 90 մ-ի։ Պարկի հարավարևելյան մասը Ռիգայի բնակիչների հանգստի սիրելի վայրն է, մինչդեռ հյուսիսարևմտյան մասը հիմնականում հատուկ պահպանվող տարածք է։
Նախկինում այս շրջանը երբեմն անվանել են «Լիվոնյան Շվեյցարիա»։ Զբոսաշրջիկները այստեղ սկսել են հայտնվել դեռևս 19-րդ դարում։
Բացի Ցեսիս և Սիգուլդա քաղաքներից ազգային պարկի տարածքում է գտնվում Լիգատնե քաղաքը, իսկ մի փոքր հեռու` Վալմիերան։ Պարկի տարածքը ներառում է մի քանի պատմական կառույցներ` Տուրայդաս ամրոցը, Լիելստրաուպեն (ամրոց և եկեղեցի), Ունգուրմույժա տեղանքը։
Պարկի 47 %-ը պատված է անտառներով` հիմնականում եղևնու և սոճու։ Հանդիպում են նաև լայնատերև ծառեր։ Պարկի տարածքում կան կան մի քանի լճեր, որոնցից ամենամեծը Ունգուրսն է։
Ծանոթագրություններ
Կատեգորիա:Ազգային պարկեր Կատեգորիա:Բնության հատուկ պահպանվող տարածքներ Կատեգորիա:Կատեգորիա ԲՊՀՄ II
Նատաշա Օ'Քիֆֆ
Նատաշա Օ'Քիֆֆ (Natasha O'Keeffe, ), կինոյի, թատրոնի և հեռուստատեսության բրիտանացի դերասանուհի։ Առավել հայտնի է «Սուր հովարներ» հեռուստասերիալում խաղացած Լիզզիի դերով։
Կենսագրություն
Ծնվել է 1986 թվականի դեկտեմբերի 1-ին, Մեծ Բրիտանիայի Բրայթոն քաղաքում։ Երբ նա մեկ տարեկան էր, նրա ընտանիքը տեղափոխվել է Լոնդոն։ Ավարտել է Ուելսի երաժշտության և դրամայի թագավորական քոլեջը, սովորելու տարիներին մասնակցել է մի քանի բեմադրությունների ։
Առաջին անգամ էկրաններին է հայտնվել 2008 թվականին` նկարահանվելով Oasis խմբի «Falling Down» երգի տեսահոլովակում ։
Արտաքին հղումներ
Կատեգորիա:Բրիտանացի դերասանուհիներ Կատեգորիա:Բրիտանացի կինոդերասանուհիներ Կատեգորիա:Բրիտանացի հեռուստատեսային դերասանուհիներ Կատեգորիա:21-րդ դարի դերասանուհիներ Կատեգորիա:21-րդ դարի բրիտանացի դերասանուհիներ Կատեգորիա:Թատրոնի դերասանուհիներ
Թարխուն (այլ կիրառումներ)
Թարխուն, կարող է վերաբերել՝
Թարս (այլ կիրառումներ)
Թարս, կարող է վերաբերել՝
Տարբերակ (ֆիլմ, 2007)
«Տարբերակ» (Rendition), 2007 թվականի ֆիլմ՝ նկարահանված ռեժիսոր Գևին Հուդի կողմից։ Ֆիլմի հիմքում ընկած էր մի դեպք, որ տեղի է ունեցել Խալեդոմ ալ-Մասրիի հետ, ում սխալմամբ առևանգել են և հանձնել ԿՀՎ-ին՝ նրան համարելով սեպտեմբերի 11-ի դեպքերի մասնակից։
Սյուժե
Եգիպտացի ինժեներ Անվարա Էլ-Իբրահիմին, որ ապրում էր Չիկագոյում իր մայրիկի, հղի կնոջ՝ Իզաբելայի և փոքր որդու հետ, կապում են հանցավոր կազմակերպության հետ որոշակի ձայնագրությունների պատճառով, որոնցում ասվում է, որ Ռաշիդ անունով հայտնի ահաբեկիչը մի քանի անգամ զանգահարել է տվյալ համարով։ ՀԱՀ-ում տեղի ունեցած գիտաժողովից վերադառնալու ժամանակ նրան ձերբակալում են և ուղարկում գաղտնի օբյեկտ, որտեղ նա հարցաքննվում և  խոշտանգվում է։ Իզաբելան այս ամենի մասին չի իմանում, իսկ Անվարի՝ ՀԱՀ-ից մեկնելու մասին գրությունները ոչնչացնում են։
Արձագանքներ
Ֆիլմը ստացել է խառը արձագանքներ։ Rotten Tomatoes կայքում ֆիլմն ստացել է 47% վարկանիշ 153 գրախոսությունների հիման վրա ։  Ռոջեր Էբերտը  ֆիլմին տվել  է չորս աստղ՝ գրելով, որ ֆիլմում հարց է բարձրանում խոշտանգումների և անձնական պատասխանատվության մասին և միևնույն ժամանակ մեղմ մոտեցում է ցուցաբերվում բարոյական կողմերի  նկատմամբ ։ Միևնույն ժամանակ   Պիտեր Տրեվերսը  բարձր  է գնահատել ֆիլմը, սակայն նշել է, թե դրամայի տեսանկյունից ֆիլմը ձախողում է ։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:2007 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:2007 թվականի ԱՄՆ ֆիլմեր Կատեգորիա:Ֆիլմեր ահաբեկչության մասին Կատեգորիա:Նյու Լայն Սինեմայի ֆիլմեր Կատեգորիա:Ամերիկյան թրիլեր ֆիլմեր
Էրիքսոն Գլոբ
«Էրիքսոն Գլոբ» (Ericsson Globe, ոչ պաշտոնապես պարզապես Գլոբեն —, «գլոբուս»), տարբեր կիրառություններ ունեցող 85-մետրանոց արենա Շվեդիայի մայրաքաղաք Ստոկհոլմում։ Խոշորագույն գնդաձև կառույցն աշխարհում, համերգների ու սպորտային միջոցառումների անցկացման վայր։ Արենան գտնվում է Գլոբեն Սիթի միկրոշրջանում, որը ստեղծված է հատուկ նրա համար։ Տարողությունը 16 000 մարդ է համերգների ժամանակ և 13 850 մարդ հոկեյի խաղերի ժամանակ։
Արենան բացվել է 1989 թվականի փետրվարի 19-ին ։ Իրենից ներկայացնում Արև Շվեդիայի արեգակնային համակարգում՝ Արեգակնային համակարգի` աշխարհի խոշորագույն մոդելում ։
2009 թվականի փետրվարի 2-ից «Ստոկհոլմ Գլոբեն Արենա»-ի սեփականության իրավունքը ձեռք է բերել շվեդական Ericsson հեռահաղորդակցության ընկերությունը։ Այդ ժամանակից ի վեր արենան սկսեց կոչվել «Էրիքսոն Գլոբ» ։
Նախագծի պատմություն
«Ստոկհոլմ Գլոբեն Արենա» եւ Գլոբեն Սիթի Նախագիծը մշակվել է ճարտարապետ Սվանտե Բերգի (Svante Berg) կողմից՝ նոր մարզադաշտի լավագույն նախագծի մրցույթի շրջանակներում, որը Ստոկհոլմ քաղաքը հայտարարեց 1985 թվականին։ Գլոբեն Սիթիի, իսկ դրա հետ մեկտեղ «Ստոկհոլմ Գլոբեն Արենա» -ի մակետը ստեղծվել է 1985 թվականին։
Շինարարություն
Արենայի հիմնարկեքը տեղի է ունեցել 1986 թվականի սեպտեմբերի 10-ին, իսկ շինարարությունը սկսվեց նույն թվականի աշնանը։ 1987 թվականի ապրիլին արդեն դրվել էր հիմնակմախքի քառորդ մասը, հունիսին՝ կեսը։ Սեպտեմբերին արդեն մասամբ պատրաստ էր գնդաձև գմբեթը։ Նոյեմբերին կատարվեց լուսային մոնտաժը և արդեն գրեթե ամբողջությամբ պատրաստ էր գմբեթը։ 1988 թվականին արենան ամբողջությամբ կառուցված էր։
Կոնստրուկցիա
«Գլոբեն»-ի գնդաձև գմբեթը կազմված է 48թեքված երկաթյա սյուներից։ Գնդի ներքին ծածկույթը կազմված է վանդակաձև ալյումինից, արտաքինը՝ սպիտակ լաքապատ, բարակ մետաղական սալերից՝ 140 մմ հաստությամբ և հավասարապես դասավորված ալյումինե վանդակներում։ Փխրուն գմբեթին լրացուցիչ ժանդակություն են խողովակ-սյուները, որոնք նույնպես ալյումինից են։ Արենայի տրամագիծը կազմում է 110 մետր։
Ներսույթ
Արենայի ներսում տեղավորված է հարթակը, որը կարող է օգտագործվել և՛ տափօղակով հոկեյի խաղերի ժամանակ, և՛ համերգների։ Հարակից շինությունում տեղ կա ոչ մեծ հանդիսությունների համար։
SkyView
2010 թվականի փետրվարին արենայի արտաքին հարավային կողմում բացվեց վերելակ, որը այցելուներին տեղափոխում էր արենայի գմբեթ։ SkyView-ը կազմված է 2 գոնդոլներից, որոնցից յուրաքանչյուրը կարող է տանել 16 մարդ և շարժվում են 2 զուգահեռ ուղիներով։
Սպորտային
Արենան ընդունել է 1989 թվականի Եվրոպայի վոլեյբոլի առաջնությունը, բասկետբոլի Եվրոպայի 2003 թվականի առաջնությունը, հանդբոլի 2002 թվականի Եվրոպայի առաջնությունը, հոկեյի 1989, 1995, 2012, 2013 թվականի աշխարհի առաջնությունները և հոկեյի աշխարհի գավաթի 1996 և 2004 թվականի խաղարկությունները։ Ամեն տարի «Էրիքսոն Գլոբ»-ում անցկացվում է Ստոկհոլմի թեթև ատլետիկայի Գրան պրին։
Երաժշտական
Էրիքսոն Գլոբում կայացել են այնպիսի համաշխարհային ճանաչում ունեցող կատարողների համերգներ, ինչպիսիք են՝ Էմինեմը, Շերը, Լեդի Գագան, Ջասթին Թիմբերլեյքը, Ջենիֆեր Լոպեսը, Բեյոնսեն։
Սամվել Մանգասարյան
Սամվել Մելիքի Մանգասարյան (, Մարտակերտի շրջան), հայ ազատամարտիկ, Արցախյան պատերազմի մասնակից ։
Էրիքսոն Գլոբ
Երաժշտական
Արենայում կայացել են «Եվրատեսիլ 2000» երգի մրցույթը «Մելոդիֆեստիվալեն»-ի 1989 և 2002-2012 թվականների եզրափակիչները ։ 2016 թվականի մայիսի 10, 12 և 14-ին «Էրիքսոն Գլոբ»-ում տեղի ունեցավ «Եվրատեսիլ 2016»-ը ։
Սամվել Մանգասարյան
Կենսագրություն
Ծնվել է 1956 թվականի սեպտեմբերի 8-ին Բաքու քաղաքում, ուր ավարտել է միջնակարգը, այնուհետև՝ գազաէլեկտրաեռակցողի դասընթացները, աշխատել իր մասնագիտությամբ
Ծառայել է Խորհրդային բանակի շարքերում։ Զորացրվելուց հետո կրկին վերադարձել է Բաքու՝ ծնողների մոտ և շարունակել աշխատել նույն հիմնարկությունում ։
Էրիքսոն Գլոբ
Արտաքին հղումներ
Կատեգորիա:1988 կառույցներ Կատեգորիա:Ստոկհոլմի կառույցներ Կատեգորիա:Ստոկհոլմի տեսարժան վայրեր Կատեգորիա:Գմբեթներ
Սամվել Մանգասարյան
Կենսագրություն
1989 թվականին ընտանիքով տեղափոխվել է Կրասնոդարի երկրամասի Արմավիր քաղաքը, իսկ այնտեղից՝ Ստեփանակերտ։ Աշխատանքի է ընդունվել որպես էլեկտրաեռակցող։ Անդամագրվել է ինքնապաշտպանության ուժերում, պաշտպանական «Կայծ» խմբի կազմում՝ որպես հրամանատարի տեղակալ մարտնչել Մարտակերտի շրջանի Վանք, Կոճողոտ, Չլդրան գյուղերի պաշտպանության համար։ Զոհվել է 1992 թվականի օգոստոսի 13-ին, Մարտակերտի շրջանի Մաղավուզ գյուղում։ Հետմահու պարգևատրվել է ՀՀ «Արիության համար» մեդալով։ Ամուսնացած էր, ունի երեք երեխա։ Հանգչում է Ստեփանակերտի քաղաքային գերեզմանատանը ։
Ծանոթագրություններ
Կատեգորիա:1956 ծնունդներ Կատեգորիա:Սեպտեմբերի 8 ծնունդներ Կատեգորիա:1991 մահեր Կատեգորիա:Օգոստոսի 13 մահեր Կատեգորիա:Մաղավուզ գյուղում մահացածներ Կատեգորիա:Հայ ազատամարտիկներ Կատեգորիա:Արցախյան պատերազմի մասնակիցներ հայկական կողմից
Կարաու
Կարաու, ժողովրդական բանահյուսության նմուշ, լեգենդ, որ տարածված է հատկապես Արգենտինայի հյուսիսարևելյան շրջաններում
Լեգենդը մի երիտասարդ տղայի մասին է, որին իր մահամերձ մայրը ուղարկում է դեղի, բայց պատանեկան հովերով տարված, միամիտ տղան հայրենի գյուղ վերադառնալու ճանապարհին հեռվից ակորդեոնի երաժշտություն լսելով, գայթակղվում է, մոռանում օրհասական հիվանդ մոր մասին, փոխում է ճամփան, գնում դեպի երգն ու երաժշտությունը, ընկնում գյուղական մի տոնախմբության մեջ։ Ցնծալից այդ մթնոլորտում նա սկսում է պարել տեղացի մի գեղեցկուհու հետ՝ աշխարհում ամեն ինչ մոռացած, աշխարհից ասես վերացած։ Այդ թեժ, բորբոք պահին ընկերը Կարաուին հայտնում է, որ նրա անօգնական մնացած մայրը հենց քիչ առաջ մահացավ, և այդ կապակցությամբ ցավակցում է Կարաուին։ Իսկ վերջինս ի պատասխան ասում է. «Ոչի՛նչ, ընկե՛րս, ես դեռ ժամանակ կունենամ ողբալու և արցունք թափելու»։ Եվ շարունակում է պարել գեղեցկուհու հետ։ Հետո, երբ մութն ընկնում է, նա ցանկություն է հայտնում այդ աղջկան ուղեկցելու նրա տուն, բայց վերջինս սառնորեն պատասխանում է, որ ինքը չի ցանկանում իր տանը տեսնել մեկին, ով անտեսում է օգնության կարոտ, հիվանդ մորը։ Աղջկան հրաժեշտ տալով՝ սիրտը կոտրված, արցունքն աչքերին տղան բռնում է տունդարձի ճամփան և ճանապարհին թռչուն է դառնում ։ Ընդ որում՝ թուփան (աստվածը) դատապարտում է նրան, որ ընդմիշտ սև զգեստներ (փետուրներ) հագած՝ ամենուրեք ու անդադար կանչի՝ «կարաու, կարաու, կարաու...»՝ ճիշտ և ճիշտ թռչնային ողբալի ձայնով...
Ժողովրդական երգերի հեղինակ Էմիլիո Չամորոն այս լեգենդը վերածել է երգի, որը սովորաբար կատարվում է «չամամե» ոճով ։ «El Caráu» երգի լավագույն կատարողներից են համարվում Սիտտո Սեգովիան և Մարիո Բոֆիլը, որոնք հորինել են դրա յուրօրինակ տարբերակները։
Արտաքին հղումներ
Կատեգորիա:Արգենտինայի մշակույթ
Գառնը Յարըխ Թեփե
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Թուրքիայի լեռներ Կատեգորիա:Հայկական լեռնաշխարհի լեռնագագաթներ
Գեչի Գյունեյ
Ծանոթագրություններ
Կատեգորիա:Թուրքիայի լեռներ Կատեգորիա:Կարսի մարզ
Ուբե (գետ)
Ուբե, գետակ Ճորոխի ավազանում։ Նրա աջկողմյան Իմերխևի վտակի աջկողմյան օժանդակը։ Ափին գտնվում էր Ուբե գյուղը ։
Ծանոթագրություններ
Կատեգորիա:Հայկական լեռնաշխարհի գետեր Կատեգորիա:Թուրքիայի գետեր
Գյանուտ
Գյանուտ , լեռնագագաթ Զանգեզուրի լեռների հարավային կողմում, Արաքսի ձախակողմյան վտակ Գիլան գետի աջափնյա շրջանում ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Գիորգի Անցուխելիձե
Կենսագրություն
Ծնվել է 1984 թվականի օգոստոսի 18-ին՝ Ախմետայի շրջանի Ալվանի գյուղական համայնքում։
Զինվորական ծառայություն
2001 թվականին ծառայության է անցել Վրաստանի զինված ուժերում։ 2008 թվականի օգոստոսի Ռուս-վրացական պատերազմի ժամանակ 4-րդ հետեւակային բրիգադի 41-րդ գումարտակում ծառայել է որպես օգնական գնացրորդ։ Անհետ կորել է օգոստոսի 9-ին՝ Ցխնիվալի ճակատամարտում։ Անհետ կորած է համարվել մինչև նույն թվականի դեկտեմբեր ամիսը՝ հարավօսական կողմից ստացված վրաց զինվորականների մարմինների վրա ԴՆԹ անալիզ կատարելուց հետո։
Անցուխելիձեն թաղվել է Թբիլիսիի մոտ գտնվող «Մուխաթգվերդի» եղբայրական զինվորական գերեզմանոցում ։
Խոշտանգումների մասին հայտարարություններ
2009 թվականի հունվարին համացանցում հայտնվում են տեսանյութեր, որոնցում երևում է, թե ինչպես են հարավօսիական զինվորական համազգեստ կրող անձինք, խոսելով վրացերեն և օսերեն, հարցաքննում գերեվարված Անցուխելիձեին ՝ ստիպելով, որ վերջինս ծնկի գա և կարգադրելով, որ գետինը համբուրի։ Տեսանյութերում պարզ երևում է, թե ինչպես է վրացական զինվորական հագուստով Անցուխելիձեն պարբերաբար ենթարկվում ծեծի և յուրաքանչյուր հարցի պատասխանում՝ «չգիտեմ» կամ «գաղափար չունեմ»։ Խոշտանգողներից մեկն իր հերթին օսերենով գոռում է «Տեսե՜ք, թե ինչ ուժեղ տղա է»։
2009 թվականի հուլիսին, վրացական ոստիկանության կողմից ձերբակալվում է ոմն հարավօսեցի բարձրաստիճան սպա Սոսլան Պուխաևը, ով ըստ վրացական կողմի որոշակի առնչություն է ունեցել Անցուխելիձեի սպանության հետ ։
2010 թվականի ապրիլին «Վրաստանի երիտասարդ իրավաբանների ասոցիացիա» հասարակական կազմակերպությունը դեպքի առնչությամբ դատական հայտ է ներկայացնում Մարդու իրավունքների եվրոպական դատարանին (ՄԻԵԴ) ։
Վրաստանի ազգային հերոս
2013 թվականի ապրիլի 15-ին, նախագահ Միխեիլ Սաակաշվիլու հրամանով Անցուխելիձեն հետմահու պարգևատրվում է «Վրաստանի ազգային հերոս» պետական բարձրագույն շքանշանով։ Մինչ այդ Անցուխելիձեն արժանացել էր նաև Վախթանգ Գորգասալիի անվան շքանշանով (1-ին աստիճան)։ 2013 թվականի նոյեմբերին Վրաստանի պաշտպանության նախարարությանն առընթեր ենթասպայական դպրոցն ստանում է Գիորգի Անցուխելիձեի անունը։
Ծանոթագրություններ
Կատեգորիա:Վրաստանի ազգային հերոսներ
Մ.թ.ա. 17
Մահեր
Կատեգորիա:Մ.թ.ա. 17
Ստեփան Գալստյան (այլ կիրառումներ)
Ստեփան Գալստյան անուն-ազգանունը կարող է վերաբերել հետևյալ անձանց.
Մա՜յր (ֆիլմ)
«Մա՜յր» (mother!), ամերիկացի ռեժիսոր և սցենարիստ Դարրեն Արոնոֆսկու դրամատիկական թրիլլերը, որը հագեցած է նաև սարսափ ժանրի տարրերով ։ Գլխավոր դերակատարներն են Ջեննիֆեր Լոուրենսը և Խավիեր Բարդեմը։
Համաշխարհայինն պրեմիերան կայացել է 2017 թվականի սեպտեմբերի 5-ին` Վենետիկի 74-րդ կինոփառատոնի ժամանակ ։ Հյուսիսային Ամերիկայում պրեմիերան կայացել է Տորոնտոյի կինոփառատոնում ։ Ֆիլմն էկրաններ է բարձրացել 2017 թվականի սեպտեմբերի 15-ին  ։